REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 broj: 02-1169/21-2

29. jun 2021. godine

B e o g r a d

Na osnovu člana 27. stav 8. Zakona o Narodnoj skupštini („Službeni glasnik RS“, broj 9/10), člana 44. stav 6. i 48. stav 2. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za ustavna pitanja i zakonodavstvo, na 46. sednici održanoj 29. juna 2021. godine, doneo je

**O D L U K U**

**o izmeni Odluke obrazovanju Radne grupe za izradu akta o promeni Ustava Republike Srbije**

1. U Odluci o obrazovanju Radne grupe za izradu akta o promeni Ustava Republike Srbije, 04 broj: 02-1169/21, u alineji sedmoj reči: „prof. dr Srđan Đorđević, redovni profesor Pravnog fakulteta Univerziteta u Kragujevcu“, zamenjuju se rečima: „prof. dr Bojan Milisavljević, redovni profesor Pravnog fakulteta Univerziteta u Beogradu“.

2. Ova odluka stupa na snagu danom donošenja.

PREDSEDNIK

Jelena Žarić Kovačević

O b r a z l o ž e nj e

Na osnovu člana 27. stav 8. Zakona o Narodnoj skupštini i čl. 44. stav 6. i 48. stav 2. Poslovnika Narodne skupštine Odbor za ustavna pitanja i zakonodavstvo na 45. sednici, održanoj 23. juna 2021. godine, doneo je Odluku o obrazovanju Radne grupe za izradu akta o promeni Ustava Republike Srbije, 04 broj: 02-1169/21 od 23. juna 2021. godine.

Nakon toga profesor Srđan Đorđević, koji određen za člana Radne grupe za izradu akta o promeni Ustava Republike Srbije, uputio je mejl, 25. juna 2021. godine, kojim je obavestio Odbor za ustavna pitanja i zakonodavstvo da nije u mogućnosti da uzme učešće u radu Radne grupe. Iz tog razloga predloženo je je donošenje Odluke o izmeni Odluke obrazovanju Radne grupe za izradu akta o promeni Ustava Republike Srbije, kojom se menja član Radne grupe.